CELEX: 32012R1129
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1129/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/17
            
         KOMISIJAS ĪSTENOŠANAS REGULA (ES) Nr. 1129/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Mazumtirdzniecībai paredzēts komplekts, kas sastāv no šādiem priekšmetiem:
                  
                              —
                           
                           
                              2 spēļu kāršu kavas,
                           
                        
                              —
                           
                           
                              300 pokera žetoni,
                           
                        
                              —
                           
                           
                              dalītāja žetons,
                           
                        
                              —
                           
                           
                              DVD ar pamācību.
                           
                        Tas tiek piedāvāts alumīnija futrālī, kura iekšiene ir īpaši aprīkota, lai saturētu šos priekšmetus.
                  Šos priekšmetus izmanto visus kopā, spēlējot pokeru. Žetoni un DVD papildina spēļu kārtis, un tos nevar izmantot atsevišķi.
                  
                      (1) Sk. attēlu.
               
               
                  9504 40 00
               
               
                  Klasifikācija noteikta, ievērojot kombinētās nomenklatūras 1., 3.b), 5.a) un 6. vispārīgo interpretācijas noteikumu un KN kodu 9504 un 9504 40 00 formulējumu.
                  Priekšmeti ir apvienoti, lai varētu veikt konkrētu darbību — spēlēt pokeru, un tādēļ atbilst kritērijiem, lai tos klasificētu kā preces komplektos mazumtirdzniecībai.
                  Spēļu kārtis piešķir komplektam tā būtiskākās īpašības; pārējie priekšmeti to papildina.
                  Īpaši aprīkoto futrāli, kurā ievietots priekšmetu komplekts, klasificē kopā ar šiem priekšmetiem.
                  Tāpēc izstrādājums klasificējams ar KN kodu 9504 40 00 kā spēļu kārtis.
               
            
         
      
         (1)  Attēls pievienots tikai informācijai.